Document ID: 31997R2592

ΚΑΝΟΝΙΣΜΟΣ (ΕΚ) αριθ. 2592/97 ΤΟΥ ΣΥΜΒΟΥΛΙΟΥ της 18ης Δεκεμβρίου 1997 για τη διόρθωση, από 1ης Ιουλίου 1995, των διορθωτικών συντελεστών που εφαρμόζονται στην Ιρλανδία στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
το πρωτόκολλο για τα προνόμια και τις ασυλίες των Ευρωπαϊκών Κοινοτήτων, και ιδίως το άρθρο 13,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία με τον κανονισμό (ΕΚΑΧ, ΕΚ, Ευρατόμ) αριθ. 2192/97 (2), και ιδίως τα άρθρα 63, 64, 65, 65α και 82 του παραρτήματος ΧΙ του εν λόγω κανονισμού υπηρεσιακής κατάστασης, καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,
την πρόταση της Επιτροπής,
Εκτιμώντας:
ότι η Στατιστική Υπηρεσία των Ευρωπαϊκών Κοινοτήτων (Eurostat) προέβη σε επαληθεύσεις ως προς την ηλεκτρονική διαδικασία υπολογισμού των διορθωτικών συντελεστών 7 ότι από τις επαληθεύσεις αυτές προέκυψαν αποκλίσεις από τους διορθωτικούς συντελεστές που εφαρμόζονταν στην Ιρλανδία από την 1η Ιουλίου 1995 και από την 1η Ιουλίου 1996 7
ότι, κατά συνέπεια, οι διορθωτικοί συντελεστές που εφαρμόζονται στην Ιρλανδία δυνάμει των κανονισμών (ΕΚ, Ευρατόμ, ΕΚΑΧ) αριθ. 2993/95 (3) και (Ευρατόμ, ΕΚΑΧ, ΕΚ) αριθ. 2485/96 (4) πρέπει να διορθωθούν με ισχύ από την 1η Ιουλίου 1995 και από την 1η Ιουλίου 1996,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιουλίου 1995, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην ακόλουθη χώρα καθορίζεται ως εξής:
- Ιρλανδία: 89,6.
2. Από την 1η Ιουλίου 1996, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στην ακόλουθη χώρα καθορίζεται ως εξής:
- Ιρλανδία: 93,6.
3. Οι διορθωτικοί συντελεστές που εφαρμόζονται στις συντάξεις των υπαλλήλων και του λοιπού προσωπικού στην Ιρλανδία καθορίζονται σύμφωνα με το άρθρο 82 παράγραφος 1 του κανονισμού κατάστασης με ισχύ από την 1η Ιουλίου 1995 και από την 1η Ιουλίου 1996. Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (5) εξακολουθούν να εφαρμόζονται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1997.

Labels: 10
0
9
18
15